kardosdrur/scandi-wiki huggingface dataset:
Conan O'Brien

Conan Christopher O'Brien (født 18. april 1963 i Brookline i Massachusetts i USA) er en amerikansk komiker og talkshowvært. 

Conan O'Brien, hvis forældre begge stammer fra Irland, begyndte som manuskriptforfatter til humorprogrammerne Simpsons og Saturday Night Live. Hans indsats for sidstnævnte gav ham en Emmy i 1989. I 1993 blev han programleder for sit eget talkshow – Late Night with Conan O'Brien, som var en videreførelse af Late Night with David Letterman efter David Letterman gik fra NBC til CBS. O'Brien fik ofte en hjælpende hånd fra David Letterman i starten af sin karriere som talkshow-vært, blandt andet ved at Letterman sendte publikum som ikke fik plads hos ham til O'Brien. Letterman har både haft O'Brien som gæst og har været gæst hos O'Brien.

O'Briens komediestil kan beskrives som selvironisk. Hans Late Night shows var kendt for sketches med Triumph – the insult comic dog, the Masturbating Bear og mange andre ny-klassikere indenfor de såkaldte late night comedy shows i USA. Fra 1993 og indtil 26. maj 2000 var komikeren Andy Richter Conans højrehånd (sidekick). Herefter forlod Andy Richter showet og flyttede fra New York til LA.

I januar-februar 2006 blev Conan O'Brien kendt for sin støtte til Tarja Halonen i det finske præsidentvalg. Det hele skyldes at O'Brien synes han er Halonens dobbeltgænger.

Fra 1. juni 2009 tog Conan O'Brien over som programleder for Jay Leno og The Tonight Show på NBC. I denne forbindelse flyttede Conan og hans familie (konen Liza Powell og deres to børn, Neve (født 2003) og Beckett (født 2005) ) fra New York City til Los Angeles, da The Tonight Show filmes i LA. Det blev også offentliggjort, at Andy Richter ville vende tilbage til showet.

Det første Tonight Show med Conan som vært blev vist 1. juni 2009. For de traditionelle Tonight Show fans var det et meget stort skifte fra Jay Leno (den tidligere vært) til Conan, da deres former for humor er meget forskellige. Conan var også nødt til at lægge bånd på sig selv, da the Tonight Show blev vist 1 ½ time tidligere end Late Night, og dermed galdt andre etiske regler for hvilken humor der var passende og hvilket publikum der var den primære målgruppe.

The Tonight Shows seertal var ikke gode og NBC mistede reklamekroner og derfor blev det til sidst vedtaget at Jay Leno skulle vende tilbage til skærmen som vært for ½ times show inden the Tonight Show. Da dette betød ændrede sendetider for The Tonight Show – som traditionelt altid er blevet sendt fra kl. 23.35 – ønskede Conan ikke at fortsætte som vært under de ændrede betingelser. For ham var symbolikken i at være blevet vært for et Prime Time show i stedet for et Late Night show vigtigt. 

Det sidste Tonight Show med Conan som vært blev vist 22. januar 2010.

Som en del af aftalen med NBC måtte Conan ikke udtale sig på TV før maj måned 2010. Herefter tog Conan på stand-up turné i USA. Conan har siden 8. november 2010 været vært på sit eget show Conan på den amerikanske kabel tv-station TBS. Conan sendes mandag-til torsdag kl. 23.00.

Eksterne henvisninger 

 Conan O'Briens TV-programs officielle websted
 

O'Brien, Conan
Personer fra Massachusetts
Do the Bartman

"Do the Bartman" er en sang, der er skrevet af Michael Jackson til Bart Simpson i serien The Simpsons.

Sange fra 1990
Michael Jackson
The Simpsons
Drederick Tatum

Drederick Tatum (stemmelagt af Hank Azaria) er en fitkiv bokser, der optræder i komedieserien The Simpsons. Han har optrådt i flere episoder, især som Homers modstander i "The Homer They Fall". 

Tatum, er tidligere olympisk guldmedaljevinder fra 1984, og blev herefter verdensmester i sværvægt efter at have besejret Watson i den stærkt promoverede "Bout to Knock the Other Guy Out!". Tatum voksede op i Springfield, og husker den som, "That town was a dump" og bemærker, at "If you ever see me back there, you know I really fu*#ed up bad!". Han sad senere i fængsel efter at have skubbet hans mor ned ad trappen. Han plejede at være kendt for at have et stort temperament men er nu i fuld kontrol med sine handlinger. Efter sin løsladelse blev han booket til en comeback kamp mod Homer, som havde startet en boksekarriere og var ubesejret og kendt for hans evne til at tage imod slag uden at falde. På dette tidspunkt var hans manager Lucius Sweet, en ond boksepromotor (og parodi på Don King). Tatums straffeattest er blevet henvist til flere gange, sammen med hans økonomiske problemer, og da Homer redder ham fra en trafikulykke, siger Tatum "I'm forever indebted to you--and my many creditors!". Tatum er en åbenlys parodi på Mike Tyson, helt ned til hans straffeattest og skingre, læspen stemme, samt hans palæ fuld af eksotiske dyr. Han har også kort optrådt i The Simpsons Movie, hvor han er fanget under kuplen med de øvrige Springfield-borgere. Han er set forsøge at bryde kuplen ved hjælp af et "low-blow".

Han besøgte også Springfield Elementary School for at holde en tale, men Lisa endte med at bruge ham til at teste hendes hypotese om, at bøllers tendens til at angribe nørder skyldes en vis kemikalie i deres sved, som viste sig at være sandt, da Nelson reagerede modstræbende instinktivt på gå op til Drederick og slå ham, mens Drederick bad Nelson om at stoppe, ellers ville han sparke ham. Han er også en ven af Carl (de mødtes ved en fest ved Dr. Hibbert).

Eksterne henvisninger 

Figurer i The Simpsons
Martin Keller

Martin Keller (født d. 26 september 1966, Frederiksberg) er en dansk tv-vært, musiker, komponist og showman.

Han har medvirket i en række børne-underholdningsprogrammer både ved radio, tv, bøger og musik.
Martin opfandt oprindeligt idéen "Gæt en lort".. Efter start af Naturpatruljen blev idéen videreudviklet sammen med Sebastian Klein, Ketil Teisen og Lars Ostenfeldt som så blev til børneprogrammet Naturpatruljen på DR.

I 2003 rykkede han og Ketil Teisen over på TV 2 og TV 2 Zulu med programmet Martin og Ketil – verden for begyndere.

I alle sine programmer har Keller komponeret, indspillet og tilrettelagt al musik heriblandt sangene "Gæt en lort", og "Martin og Ketil på tur" fra Naturpatruljen.

Sammen med Jesperhus har Martin og Ketil indgået et partnerskab, hvor de i 2013 åbnede "Martin og Ketils Junglezoo". I denne zoo anvender man træningsformer som for eksempel fri træning (også kaldet positiv træning), hvor dyrene ikke holdes i snor, og derfor er i stand til at afbryde træningen. Zooens specialer er papegøje- og lemurtræning. Der er ingen bure i Martin og Ketils Junglezoo, fordi kontakten med dyrene menes at være vigtig; og ikke mindst vigtig for forståelsen af dyrens adfærd. I gennem sæsonen har de en række shows i parken Jesperhus, ligeledes optræder de med shows i storcentre i hele Danmark.

I 2013 stoppede Ketil med at arbejde i Jesperhus Junglezoo, hvor Martin fortsatte frem til 2015.

Keller arbejder for Dansk Vegetarisk Forening som Verdensmålschef.

Privatliv 
Martin Keller har sønnerne Marius og Villads Keller.

Referencer

Eksterne henvisninger 
 Martin og Ketils officielle hjemmeside 
 

Personer fra Frederiksberg
Tv-skuespillere fra Danmark
Den Russiske Føderations Luftvåben

Den Russiske Føderations Luftvåben (, ; fork. V.V.S.) er Den Russiske Føderations luftvåben.

Efter Sovjetunionens opløsning i 1991 arvede den Russiske Føderation (Rusland) 40 % af flyene, 65 % af mandskabet og alle de anlæg, der var på russisk territorium fra de sovjetiske luftvåben. Ruslands dårlige økonomi har udsat de russiske flystyrker for massive nedskæringer, og frasalg af materiel har været nødvendigt. En anden indtægtskilde har været at sælge flyveture på bagsædet af kampfly til rige turister.

Forhistorie 
Sovjetunionens flystyrker var ikke samlet i ét luftvåben, som i mange andre lande.

Til at yde luftstøtte til den Røde Hær havde man et taktisk luftvåben V.V.S.

Til at beskytte sovjetisk territorium havde man et defensivt luftvåben (, ; fork. PVO). PVO var opdelt i distrikter med tilhørende flybaser og jagereskadriller. I 1998 blev Ruslands PVO underlagt VVS.

Til at atombombe USA og andre med bombefly havde man et strategisk luftvåben (, ; fork. DA). I 1998 blev Ruslands DA underlagt VVS.

Lufttransport, herunder VIP, blev varetaget af militære transportfly (, ; fork. VTA), der senere blev underlagt VVS.

Interkontinentale ballistiske missiler er i USA underlagt luftvåbnet (USAF), mens de landbaserede atommissiler i både Sovjetunionen og Rusland opereres af de selvstændige strategiske rakettropper. Rusland overtog alle Sovjetunionens kernevåben. 

Endelig har Ruslands flåde sin egen flyvetjeneste med langtrækkende bombefly, vandflyvere, helikoptere og hangarskibsfly.

Det Russiske Kejserrige 

Det Russiske Kejserrige indførte i 1910 militærfly under ingeniørtropperne. Under 1. verdenskrig bombede russiske firemotorede Sikorsky Ilja Muromets-bombefly Tyskland og Østrig-Ungarn. I 1915 blev flystyrkerne en selvstændig del af den russiske hær.

Ved revolutionen i 1917 blev flyene overtaget af "arbejdernes og bøndernes røde luftflåde" (, ) under Den Russiske Borgerkrig (1917-22).

Materiel 
Nedenstående liste over fly er indsamlet fra offentligt tilgængelige kilder. Den præcise sammensætning af Ruslands luftvåbens materiel er ikke offentlig tilgængelig og listen nedenfor kan derfor være upræcis eller endog fejlagtig. 

Pr. 1. september 2011 overgik ansvaret for ubemandede luftfartøjer (UAV, også kaldet "droner") til hæren.

Materiel

Noter

Se også 
 De russiske luftbårne styrker

Eksterne henvisninger 

Luftvåben
Luftvåben
Luftfart i Rusland
Anders B. Nørgaard

Anders Børge Nørgaard (født 1. april 1905 på Frederiksberg, død 9. april 1984 smst.) var en dansk journalist og redaktør.

Anders Børge Nørgaard var ansat ved avisen Social-Demokraten, da han i slutningen af 1940'erne sammen med journalist Poul Dalgaard afslørede et forbrydernetværk, som lukrerede på sortbørshandel og andre kriminelle aktiviteter. Nørgaard kunne blandt andet afsløre, at sagen førte ind blandt politiets rækker, hvor flere betjente var involveret i korruption. Afsløringerne blev sendt som en artikelrække i avisen. Efterfølgende udsendte Nørgaard bogen Københavns Underverden (1953, genudgivet 2000), som indeholdt beretningen om, hvordan Nørgaard kom på sporet af sagen.

Anders Børge Nørgaard har udgivet flere bøger med kriminalreportager samt kriminalromanen Interpol jager falskmøntnerbanden (1973).

Nørgaard og Dalgaard fik i 1949 Cavling-prisen for deres afdækning af Edderkopsagen.

Litteratur 
 Anders B. Nørgaard, Københavns Underverden, Branner og Korch, 2000 (1. udgave 1953). .
 Lars Ole-Knippel,  Han spiddede Edderkoppen – Interview med Anders B. Nørgaard i: Lands-avisen Aktuelt. – 1980-12-05.

Eksterne henvisninger 
 

Journalister fra Danmark
Chefredaktører fra Danmark
Faglitterære forfattere fra Danmark
Krimiforfattere fra Danmark
Dansksprogede forfattere fra Danmark
Cavlingprismodtagere
Personer fra Frederiksberg
Operation Ocean Shield

Operation Ocean Shield var en NATO-operation der har til hensigt at bekæmpe pirateri i Adenbugten. Operationen kørte fra 17. august 2009 og frem til 15. december 2016.

Baggrund 
Fra oktober til december 2008 beskyttede Standing NATO Maritime Group 2 (SNMG 2) søvejene omkring Afrikas Horn ved Operation Allied Provider. Fra marts til juni 2009 blev operationen efterfulgt af Operation Allied Protector og Standing NATO Maritime Group 1 (SNMG 1) der havde samme formål.

Under udarbejdelsen af Operation Ocean Shield blev det diskuteret hvordan man kunne inkorporere en eventuel russisk flådestyrke i operationen.. Der har dog ikke været officiel russisk deltagelse i operationen endnu.

Fra den 30. juni 2009 afløste SNMG 2 de styrker der var involveret i operation Allied Protector og operationen fortsatte under dette navn. 

Den 17. August 2009 blev man i NATO enige om at oprette en mission under navnet Operation Ocean Shield.

Formål 
Formålet med operationen var, ud over brugen af flådestyrker til forhindring af pirateri, at udvikle de lokale landes flåder og kystvagters færdigheder til selv at kunne bekæmpe pirateri i deres interesseområder.

Organisation

Ledelse 
På operationelt niveau var ledelsen af operationen underlagt Allied Maritime Command i Northwood, Storbritannien.

Deltagende styrker 
De styrker der deltog i operationen kom i de fleste tilfælde fra NATO's to stående fregatstyrker, SNMG1 og SNMG2. En fregatstyrke består normalt af omkring 3 eller fire fregatter eller destroyere samt eventuelle støtteskibe/forsyningsskibe fra forskellige NATO-medlemslande. Skibene deltog typisk i operationen i et par måneder hvorefter de vil blive afløst af et nyt skib. 

Søværnet bidrog fast fra 2009 og frem til 2016 til operationen i flere perioder med henholdsvis L16 Absalon, L17 Esbern Snare og F361 Iver Huitfeldt, mens Flyvevåbnet deltog med et maritimt patruljefly fra 2011 og frem til 2016.

Operation Ocean Shield foregik sideløbende med den europæiske Operation Atalanta, som har samme formål. Operationerne havde forskellige kommandoveje og havde principielt ikke noget med hinanden at gøre, men der var dog etableret et samarbejde således at man kan dække det størst mulige område uden at have for mange skibe i et område. Mange andre lande der ikke deltog i nogle af operationerne har selvstændigt sendt flådestyrker til området.

Kilder og referencer 

 NATO: Operation Ocean Shield
 Forsvaret: Operation Ocean Shield
 natochronicles: The Horn of Africa – the Pirate Menace 

NATO
Danmark i 2000'erne
Danmark i 2010'erne
Aurora (film)

Aurora er en norsk romantisk komedie af Raymond Nordahl. Filmen har premiere i Norge i løbet af 2010.

Handling 
Filmen Aurora handler om fire venner som får job ved en døgnåben biograf i Tromsø. Hele handlingen udspiller sig over en enkelt nat da de fire er på arbejde. Drengene har lagt planer for natten på forhånd, men for at gennemføre disse må de først håndtere de uventede kunder som pludselig dukker op.

Skuespillere 
 Daniel Iversen
 Cyril Frantzen
 Christina Morador
 Nathalie Olsen
 Kim Bodnia
 Emil Rodrigo Jørgensen
 Anne Lena Refsnes Hansen

Eksterne Henvisninger 

 Filmens blog

Norske film fra 2010
Komediefilm fra Norge
Romantiske film fra Norge
Norsksprogede film
Sankt Vincent

Sankt Vincent eller São Vicente af Zaragoza er en kristen martyr. Han blev tortureret til døde under kejser Diocletian omkring år 304. 

Man ville skille sig af med liget ved at fodre nogle vilde dyr – muligvis løver – men ravne holdt dem på afstand. Så bandt man i stedet en møllesten om halsen og smed liget i havet, men det skyllede op ved Lissabon. Ravne og møllesten er hans attributter (kendetegn).

Eksterne henvisninger 

Helgener fra Spanien
Tjek fødselsår
Irapuato

Irapuato er en by og en kommune i den mexikanske delstat Guanajuato. 

Folketællinger fra 2005 viser at der bor 342.561 i byen og 463.103 i hele kommunen. 

En vigtig del af kommunens indtægter kommer fra jordbærdyrking.

Byer i Mexico
Kommuner i Mexico
Ciudad Nezahualcóyotl

Ciudad Nezahualcóyotl (også kaldt for Ciudad Neza) er administrativt center for kommunen Nezahualcóyotl i delstaten Mexico i Mexico. Ciudad Nezahualcóyotl befinder sig tæt op til Mexico City og den bliver også regnet som en del af Mexico City i storbyområdet ZMCM.

Eksterne henvisninger 

Byer i Mexico
Lundgylden-slægten

Lundgylden-slægten (Smyrnium) er en slægt med 4 arter, der er udbredt i Makaronesien, Nordafrika, Mellemøsten, Lilleasien og Kaukasus. Det er en- eller flerårige, skærmblomstrede urter med opret, kraftig og busket vækst. Blomsterne er meget små, men 5-tallige og regelmæssige. Frøene er flade og sammenvoksede ved kanten.

 Lundgylden (Smyrnium perfoliatum)

Skærmplante-familien
Kvad

Kvad eller kvæde (isl. og fær. kvæði) betyder en
sang eller et digt, oprindelig blot "noget, der fremsiges"
med rytmisk tonefald (at kveda : udtale, fremsige).
Det bruges nu mest om de gamle digte som en slags artsbetegnelse (eddakvad, skjaldekvad, ved siden af eddadigte osv.) eller som en mere højtidelig betegnelse for sang, vise i almindelighed.

På Færøerne bruges kvad i den færøske dans, som endnu er en levende tradition. Den færøske dans bruger kun kvad og viser, som synges mens der danses; der bruges ikke instrumenter. En forsanger ('skipper') synger for, og så følger de andre efter. Alle kan synge med på omkvædet.

Allerede den engelske historiker Robert Sheringham (1602–78) fra Cambridge-universitetet skrev i sin bog om den ældste engelske historie (De Anglorum gentis origine desceptatio, 1670) at de norrøne kvad kunne tjene som kilder til religiøse tanker og sociale skikke.

Noter

Se også 
 Færøske kvæder − Færøsk kædedans − Skjaldekunst − Eddadigtene

Kilde 
  af professor Finnur Jónsson

Salmonsens
Skjaldekunst

en:Kvæði
Søften Kirke

Søften Kirke ligger i Søften ca. 11 kilometer NV for Aarhus C, beliggende i Region Midtjylland.

Eksterne kilder og henvisninger 
 Søften Kirke på KortTilKirken.dk
 Søften Kirke på danmarkskirker.natmus.dk (Danmarks Kirker, Nationalmuseet)

Kirker i Favrskov Kommune
Kirker i Århus Stift
Kirker i Århus Amt
Lundgylden

 
Lundgylden (Smyrnium perfoliatum) er en 40-150 cm høj urt, der vokser i Danmark forvildet fra dyrkning og træffes i f.eks. parker eller langs veje. Den er under spredning i Danmark.

Beskrivelse 
Lundgylden er en toårig, urteagtig plante med en opret, stiv vækst. Skuddene er næsten uforgrenede helt til toppen, og de er vingede og svagt behårede. Bladene danner først en roset, men stængelbladene er spredtstillede og gennemvoksede (dvs. at bladpladen vokser ud fra alle sider af stænglen). De nederste er flere gange trekoblede, mens de øverste er skævt hjerteformede med rundtakket rand, og begge bladsider er ensartet lysegrønne. De allerøverste på stænglen er dog mere eller mindre gulgrønne eller næsten rent gule.

Blomstringen foregår i maj-juni, hvor man finder blomsterne samlet i endestillede skærme. De enkelte blomster er små, 5-tallige og reducerede, idet bægerblade og kronblade mangler. Frugterne er delfrugter, hvor de enkelte er sammenvoksede på den lange led. Frøene er sorte, ribbede og glinsende.

Rodsystemet består af en forholdsvis spinkel pælerod med nogle få siderødder.

Højde x bredde og årlig tilvækst: ,1,00 x 0,25 m (100 x 25 cm/år).

Voksested 
Arten er naturligt udbredt i Mellemøsten, Kaukasus og det sydøstlige og centrale Europa, men den er naturaliseret i store dele af det øvrige Europa, herunder i Danmark. Den er egentlig knyttet til let skyggede voksesteder med fugtig og næringsrig jord, men den kan klare sig i fuld sol og på langt mere tørre og magre jordtyper. Det sidste betyder, at den let kan blive ukrudtsagtig.

I Danmark er den temmelig sjælden over hele landet i parker, muldrige skove, langs veje og på affaldspladser. Der er forvildet i Danmark og under spredning.

På Vestvolden i København findes arten i ruderatlignende bevoksninger, som har et stort indslag af naturaliserede arter, sammen med bl.a. Aften-Pragtstjerne, Aftenstjerne, Cikorie, Draphavre, Fjerbusk, Hamp, Løvefod, Pastinak, Alm. Torskemund, Bugtet Kløver, Canadisk Gyldenris, Due-Skabiose, Dunet Vejbred, Hvid Stenkløver, Knold-Fladbælg, Kobber-Rose, Læge-Oksetunge, Pomerans-Høgeurt, Sølv-Potentil og Trævlekrone<ref>[http://www.skovognatur.dk/NR/rdonlyres/C50B4276-0C20-4CEA-A2F6-C6FC51DAFAFC/47570/planbilag3endelig.pdf Skov- og Naturstyrelsen: Pleje- og anlægsplan for Vestvolden 2005 – 2010]</ref>

 Note 

 Kilder 
 Signe Frederiksen et al., Dansk flora'', 2. udgave, Gyldendal 2012. .

Eksterne henvisninger 

Gule blomster
Skovbundsplanter
Ciudad Victoria

Ciudad Victoria er hovedstaden i den mexicanske delstat Tamaulipas. Byen ligger midt i staten, dækker 1638 km² og har omtrent 261 000 indbyggere.
Ciudad Victoria blev grundlagt 6. oktober 1750 af José de Escandón y Helguera og fik navnet Villa de Santa Maria de Aguayo. 20. april 1825 blev byen officielt tildelt bystatus, og skiftede navn til Ciudad Victoria, efter Mexicos første præsident, Guadalupe Victoria. I 1890 blev der lagt jernbane gennem byen, og det gjorde byen til et stoppested mellem Monterrey og Tampico.

Mange vigtige monumenter og bygninger blev bygget omkring 1900, blandt andet en bronzestatue af Benito Juárez i 1897, et teater i 1899 og et monument for heltene fra frigørelsen af Mexico.

Byer i Mexico
Kommuner i Mexico
Etableret i 1750
Tula de Allende

Tula de Allende er en landsby i den mexicanske delstat Hidalgo. Tidligere var området hovedstad for toltekerne.

Arkæologi i Mexico
Byer i Mexico
Kommuner i Mexico
Svesinglejr

Svesinglejren eller Husum-Svesing kz-lejr i Svesing (tysk navn: Schwesing) ved Husum i det sydvestlige Sydslesvig var som den tilsvarende lejr i Ladelund en del af udekommandoen fra koncentrationslejren i Neuengamme ved Hamborg, hvor over halvdelen af de 106.000 fanger, der fra 1938 til 1945 passerede, mistede livet .

Lejren i Svesing blev oprettet i 1938 af Reichsarbeitsdienst og var beregnet til ca. 300 arbejdere, der var beskæftiget på den nærliggende militære flyveplads. Koncentrationslejren i Svesing bestod kun i tre måneder. Den blev oprettet den 5. september 1944 og lukket den 29. december samme år.

Under ledelse af SS-kommandanten Hans Hermann Griem anbragtes KZ-fangerne i gamle nedslidte barakker, indhegnet af pigtråd og udstyret med vagttårne. I lejren var ca. 2.500 fanger fra fra Nederlandene, Frankrig, Polen, Sovjetunionen, Danmark og andre europæiske lande. En del af dem var danskerne. Mellem 300 og 500 fanger døde som en følge af tvangsarbejde, underernæring og tortur. Barakerne selv var beregnet til højst 400.

Kz-fangerne blev transporteret i kreaturvogne fra Neuengamme og blev tvunget til at grave pansergrave i den tunge marskjord til den såkaldte Friservold, som var en del af nazisternes atlantvold. Efter at Friservolden blev opgivet i december 1944, blev lejren i Svesing lukket. De døde blev begravet tæt ved i massegrave på kirkegården "Husumer Ostfriedhof" i Husum. Blandt de døde i Svesing var også mange danskere, bl.a. politimester Jørgen Bech Simony fra Varde.

Først ved en mindehøjtidelighed den 30. januar 1983 i Husum berettede overlevende fra lejren om dens eksistens. Selv om mange borgere i Husum må have kendt til lejren, blev det fortiet, indtil en lærer og hans folkeskoleklasse i 1970'erne opdagede dens eksistens og begyndte at undersøge gamle arkiver. Den sidste overlevende danske kz-fange fra udelejren Husum/Svesing er Einar Brøgger, Hammelev, 1924-, der blev taget af gestapo i juni 1944.

Einar Brøgger fortæller:

Mindelunden, der blev oprettet i 1987 af Nordfrislands Kreds, består af en mindre bygning, samt ca. 300 små opstandere i jern med navnet på hver enkelt af de omkomne i lejren

Udelejren Ladelund 
Den 1. november forlod ca. 1.000 fanger Husum-Svesing. Sammen med yderligere 1.000 fanger fra Neuengamme ankom de til Agtrup, hvorfra de marcherede til KZ-lejr Ladelund ved Ladelund, som ligger få kilometer syd for den danske grænse. Betingelserne var lige så katastrofale som i Svesinglejren, i de seks uger lejren fungerede til den 16. december 1944 døde 300 fanger i Ladelund. De er begravet på kirkegården i Ladelund.

Ladelund og Husum-Svesing blev af fangerne kaldt "dødslejren". Det antages at indtil 5000 fanger har opholdt sig i de to udelejre. Det nøjagtige antal fanger og hvor mange af dem, der døde, er ikke kendt. Mange fangerne døde i lejrene og under transporten.

Eksterne henvisninger 
 www.graenseforeningen.dk
 Tysk fotogalleri 
 Ph.d.-afhandling
 www.vimo.info Tysk

Referencer 

Koncentrationslejre i Tyskland
Sydslesvig
Sønderjyllands historie (på tværs af landegrænser)
Ulstrupbro Kirke

Ulstrupbro Kirke ligger i den sydlige udkant af Ulstrup ca. 17 km SV for Randers (Region Midtjylland).

Eksterne kilder og henvisninger 
 Ulstrupbro Kirke på KortTilKirken.dk

Kirker i Favrskov Kommune
Kirker i Århus Stift
Kirker i Viborg Amt